
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 143
din 29 august 2013

pentru completarea şi modificarea Hotărârii Consiliului Local Sighişoara nr. 3/31.01.2013 privind aprobarea tarifelor pentru unele servicii comunitare de utilităţi publice 

prestate de către S.C. Ecoserv Sig S.R.L. 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17890/14.08.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către SC ECOSERV SIG SRL, completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Având în vedere Hotărârea Consiliului Local Sighişoara nr. 103/29.11.2012 pentru modificarea Hotărârii Consiliului Local Sighişoara nr. 45/28.02.2008 privind prelungirea unui contract de concesiune, prin care la data de 12.12.2012 contractul de concesiune nr. 4/12171/13.06.2005, aşa cum a fost modificat şi completat prin actele adiţionale nr. 1/10.05.2006, 2/29.10.2007, 3/29.02.2008 şi 4/30.06.2008, încheiat între Consiliul Local Sighişoara, respectiv Municipiul Sighişoara şi S.C. Boss Company S.R.L., având ca obiect activitatea de administrare a parcărilor din Municipiul Sighişoara, a încetat de drept, prin efectul legii;

Văzând şi Hotărârea Consiliului Local Sighişoara nr. 3/31.01.2013 privind aprobarea tarifelor pentru unele servicii comunitare de utilităţi publice prestate de către S.C. Ecoserv Sig S.R.L. ;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

 Având în vedere necesitatea aprobării tarifelor de parcare pentru parcările publice cu plată, urmare a faptului ca administrarea acestora se desfăşoară prin S.C. Ecoserv Sig S.R.L.;   

Ţinând cont de prevederile Legii nr. 51/2006, Legea serviciilor comunitare de utilităţi publice, republicată, de prevederile O.G. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003;
Având în vedere prevederile art. 24 din Regulamentul – Cadru de organizare şi funcţionare a serviciilor publice de administrare a domeniului public şi privat de interes local, aprobat prin Hotărârea Guvernului nr. 955/2004 pentru aprobarea reglementarilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local; 

Având în vedere prevederile OUG nr. 195/2002, privind circulaţia pe drumurile publice, republicată, cu modificările şi completările ulterioare;

Având în vedere Avizele favorabile nr. 2/2464/13.08.2013 şi nr. 3/2464/13.08.2013 ale Comisiei de analiză, stabilire sau ajustare a tarifelor pentru unele servicii comunitare de utilităţi publice la S.C. ECOSERV SIG S.R.L. Sighişoara, constituită prin Hotărârea Consiliului Local Sighişoara nr. 9/12.07.2012;

Văzând şi Raportul de specialitate al S.C. Ecoserv Sig S.R.L., înregistrat sub nr. 17889/14.08.2013, prin care se propune completarea şi modificarea Hotărârii Consiliului Local Sighişoara nr. 3/31.01.2013 privind aprobarea tarifelor pentru unele servicii comunitare de utilităţi publice prestate de către S.C. Ecoserv Sig S.R.L., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2), lit. „a” şi „c”, (9), art. 45 (1) şi a art. 115 (1) lit. "b" din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă completarea anexei nr. 1 - Tarife construcţii, reparaţii drumuri - la Hotărârea Consiliului Local Sighişoara nr. 3/31.01.2013 privind aprobarea tarifelor pentru unele servicii comunitare de utilităţi publice prestate de către S.C. Ecoserv Sig S.R.L., în sensul introducerii dupa poziţia nr. 5 a altor cinci tarife, conform anexei nr. 1 la prezenta hotărâre.

Art. 2. Se aprobă completarea anexei nr. 2 - Tarife Zone Verzi - la Hotărârea Consiliului Local Sighişoara nr. 3/31.01.2013 privind aprobarea tarifelor pentru unele servicii comunitare de utilităţi publice prestate de către S.C. Ecoserv Sig S.R.L., în sensul introducerii dupa poziţia nr. 43 a altor doisprezece tarife, conform anexei nr. 2 la prezenta hotărâre.

Art. 3.(1). Se aprobă completarea şi modificarea prevederilor art. 1 din Hotărârea Consiliului Local Sighişoara nr. 3/31.01.2013 privind aprobarea tarifelor pentru unele servicii comunitare de utilităţi publice prestate de către S.C. Ecoserv Sig S.R.L., în sensul introducerii anexei nr. 9 – Tarife de parcare pentru parcările cu plată din Municipiul Sighişoara - conform anexei nr. 3 la prezenta hotărâre, articol care va avea următorul conţinut: 

“ Art. 1. Se aprobă tarifele pentru unele servicii comunitare de utilităţi publice prestate de către S.C. Ecoserv Sig S.R.L., conform anexelor nr. 1-9, care fac parte integrantă din prezenta.”
(2). În conformitate cu prevederile art. 6.2 lit. „c” din contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, sumele încasate de la beneficiari în legătură cu activitatea de administrare a parcărilor cu plată se constituie venit la bugetul societăţii.

(3). În conformitate cu prevederile art. 7.1. din contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, pentru activitatea de administrare a parcărilor cu plată şi pentru bunurile date in administrare, S.C. Ecoserv Sig S.R.L. va plăti Municipiului Sighişoara o redevenţă trimestrială în cuantum de 1% din valoarea veniturilor încasate de la beneficiarii serviciilor prestate, dovedite cu documente justificative financiar-contabile.

(4). Profitul obţinut din activitatea de administrare a parcărilor cu plată, va fi reinvestit de S.C. Ecoserv Sig S.R.L., cu aprobarea asociatului unic.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. ECOSERV SIG S.R.L., prin director Maior Gheorghe.

Art. 5. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  
Toth Tivadar   
          Contrasemnează/Avizat pentru legalitate

                  

      SECRETAR,




   
       Anca Fleşariu
Prezenta s-a difuzat astfel:

1 ex. dos. hotărâri;

1 ex. dos. şedinţă;

1 ex. Instituţia Prefectului - Judeţul Mureş;

1 ex. Primar;

1 ex. Viceprimar;

1 ex. Secretar;
1 ex. S.C. Ecoserv Sig S.R.L
7 ex.

